section_heading: Promet
paragraph_text: Gračanica je komunikacijski vezana magistralnim putem za Doboj i Tuzlu, odnosno Srebrenik i Gradačac i dalje s glavnim prometnicama koje vode na sjever i jug Bosne i Hercegovine. Sprečkim poljem, odnosno lijevom stranom rijeke Spreče prolazi željeznička pruga Banja Luka-Doboj-Tuzla- Zvornik, odnosno Brčko, s kojom je Gračanica povezana asfaltnim putem i mostom, odnosno željezničkim kolodvorom Sočkovac u entitetu Republika Srpska.